जेम्स ए. जिम कार्बेट (25 जुलाई 1875 - 19 अप्रैल 1955) आयरिश मूल के भारतीय लेखक व दार्शनिक थे। उन्होंने मानवीय अधिकारों के लिए संघर्ष किया तथा संरक्षित वनों के आंदोलन का भी प्रारंभ किया। उन्होंने नैनीताल के पास कालाढूंगी में आवास बनाया था। यह स्थान आज भी यहां आने वाले प्रर्यटकों को उस व्यक्ति के जीवन का ज्ञान कराता है जो न केवल एक शिकारी था बल्कि एक संरक्षक, चमड़े का कार्य करने वाला, जंगली जानवरों का फ़ोटो खीचने वाला तथा बढ़ई था। इन्होने उत्तराखण्ड के गढ़वाल जिले मे अनेक आदमखोर बाघों को मारा था जिनमें रुद्रप्रयाग का आदमखोर तेंदुआ भी शामिल था। चम्पावत में 436 लोगों का शिकार करने वाली आदमखोर बाघिन से भी जिम कार्बेट ने ही लोगों को छुटकारा दिलाया था।
मगर बाद मे उनके विचार पलटने से और बाघों की घटती संख्या देखकर इन्होने सिर्फ छायाचित्रकारिता ही अपनाई।

जिम की प्रारम्भिक शिक्षा नैनीताल के ओपनिंग स्कूल से की बाद में सेंट जोसेफ कॉलेज में दाखिला लिया, लेकिन आर्थिक स्थिति ठीक नही होने के कारण पढाई बीच में छोड़कर 18 वर्ष की उम्र में मोकामा घाट (बिहार) जाकर वहाँ रेलवे में नौकरी करने लगे।

जिम कार्बेट आजीवन अविवाहित रहे। उन्हीं की तरह उनकी बहन ने भी विवाह नहीं किया। दोनों भाई-बहन सदैव साथ-साथ रहे और एक दूसरे का दु:ख बाँटते रहे।

कुमाऊँ तथा गढ़वाल में जब कोई आदमखोर शेर आ जाता था तो जिम कार्बेट को बुलाया जाता था। जिम कार्बेट वहाँ जाकर सबकी रक्षा कर और आदमखोर शेर को मारकर ही लौटते थे।

जिम कार्बेट एक कुशल शिकारी थे। वे शिकार करनें में यहाँ दक्ष थे, वहीं एक अत्यन्त प्रभावशील लेखक भी थे। शिकार-कथाओं के कुशल लेखकों में जिम कार्बेट का नाम विश्व में अग्रणीय है। उनकी 'माई इण्डिया' पुस्तक बहुत चर्चित है। भारत-प्रेम उनका इतना अधिक था कि वे उसके यशगान में लग रहते थे। कुमाऊँ और गढ़वाल उन्हें बहुत प्रिय था। ऐसे कुमाऊँ - गढ़वाल के हमदर्द व्यक्ति के नाम पर गढ़वाल-कुमाऊँ की धरती पर स्थापित पार्क का होना उन्हें श्रद्धा के फूल चढ़ाने के ही बराबर है। अत: जिम कार्बेट के नाम पर यह जो पार्क बना है, उससे हमारा राष्ट्र बी गौरान्वित हुआ है, जिम कार्बेट के प्रति यह कुमाऊँ-गढ़वाल और भारत की सच्ची श्रद्धांजलि है। इस लेखक ने भारत का नाम बढ़ाया है। आज विश्व में उनका नाम प्रसिद्ध शिकारी के रूप में आदर से लिया जाता है।

इन्हें भी देखें
---------------

* जोआना स्टचबरी
* रुद्रप्रयाग का आदमखोर तेंदुआ

तेंदुआ आमतौर पर छोटे शाकाहारी जानवरो को मारकर अपना पेट भरता है, ये बाघ से ताकत में कमजोर होता है लेकिन बाघ से भी ज्यादा खतरनाक होता है क्योंकि एक बाघ पेड़ पर नही चढ़ सकता लेकिन तेंदुआ पेड़ पर तेजी से चढ़ सकते हैं, जब तेंदुआ नरभक्षी हुआ तो उसने आस पास के गांवो मे तमाम लोगो को मारा और उन्हें खा गया, कई जानवरो को तेंदुआ ने मारा और खा गया, लोग जानकार और संभल के रहने लगे, रात्रि में खिड़की दरवाजे सब बंद करके लोग रहने को मजबूर थे, अब तेंदुआ को आसानी से शिकार नही मिल रहे थे तो उसने, रात के अंधेरे में घरों की छतों पर सो रहे लोगो को अपना शिकार बनाना शुरू कर दिया।
हालात बहुत बुरे हो गए जब तेंदुआ ने कई बार घरों की खिड़कियों को तोड़ते हुए शिकार करने की कोशिश कि।
लोग बहुत ज्यादा खौफजदा थे।
प्रशासन लगातार सर्च टीम साथ लेकर इन गांवों में गस्त लगाते रहे, फिर किसी ने जिम कार्बेट साहब से आग्रह किया की चलकर उस तेंदुआ का शिकार करे, लेकिन जिम कार्बेट ने आने से मना कर दिया, क्योंकि तेंदुआ पर कई हजार रूपए इनाम घोषित किया गया था।
उन्होंने कहा की अगर इनाम घोषित किया गया आदेश वापस किया जाता है तो मै तेंदुआ का शिकार करने चलूंगा, धन की लालच में वो किसी का शिकार नही करेंगे।
अंत में जिम कार्बेट साहब आए और उनके आने से गांव वालों के चेहरे खिल उठे।
गांव वालों ने जिम कार्बेट साहब का जोरदार स्वागत किया।
सुबह जब वो अपने केबिन में बैठे थे तो उनसे मिलने एक बूढ़ी औरत आई, उसने बताया कि उसके इकलौते बेटे को उस तेंदुआ ने खा डाला और मार दिया।
वो औरत बहुत दुःखी थी, बेटे की मौत का बदला वो लेना चाहती थी।
उसने अपनी तीन भैंस जिम कार्बेट को देनी चाही, जिससे शिकार तेंदुआ का किया जा सके।
जिम कार्बेट ने मना कर दिया, लेकिन वो औरत नही मानी, जिम कार्बेट साहब मान गए और उसकी भैंस तेंदुआ के चारा के रुप में अगले दिन प्रयोग में आई।
तीनो भैंसो को तीन अलग अलग जगह बांध दिया गया।
रात होने के बाद सुबह हुई तो पता चला कि सारी भैसे अभी जिन्दा हैं।
आज तेंदुआ का कोई हमला सुनाई नही पड़ा।
ये समझ नही आ रहा था कि इतने बड़े जंगल में तेंदुआ कहां किस ओर है कैसे पता लगाया जाय, अगले दिन फिर भैंसों को बांधकर तेंदुआ का शिकार करने की कोशिश की गई लेकिन आज भी निराशा हाथ लगी।
भैंसो को वहीं चारा पानी दिया जाता रहा, शाम का वक्त था छिपकर भैंसो की रखवाली गांव के लोगो द्वारा किया जाता रहा एक भैंस की रखवाली स्वयं जिम साहब कर रहे थे।
अंधेरा होने को था तभी अचानक एक भैंस के चिल्लाने की आवाज़ आई, वहां गांव वाले रखवाली के लिए बैठे थे लेकिन शाम हो जाने के कारण कुछ भी स्पष्ट नही दिख रहा था।
जिम साहब को जैसे ही पता चला वो भागकर वहां आए और गांव वालो की मदद से घटना वाली जगह पर टॉर्च मारी गई तो सब डर गए क्योंकि एक तेंदुआ ने भैंस को मार दिया था और वो भैंस का गर्म खून चाट रहा था, जिम कार्बेट साहब ने निशाना लगाया रात के अंधेरे में निशाना लगाना आसान नही था।
गोली चली और वो तेंदुआ के पीछे वाले पांव में जाकर लगी।

बाहरी कड़ियाँ
-------------

* कालाढूंगी

1. ↑  "जेम्स एडवर्ड जिम कॉर्बेट". *Studyfry*. मूल से 12 फ़रवरी 2019 को पुरालेखित.